Rezervat amerikane të naftës
Departamenti i Energjisë ndaloi të premten blerjen e naftës për rezervat emergjente pas bllokimit të Kongresit derisa çmimet e naftës t
Shumë ligjvënës argumentuan se ndalimi i blerjes së naftës nga qeveria do të ketë vetëm një ndikim modest tek konsumatorët dhe nuk është zgjidhja për çmimet e larta të naftës. Por ata thonë se ky është një hap në drejtimin e duhur. Analisti i naftës Kevin Book thotë se kërkesa dhe oferta globale është ajo që përcakton çmimin e naftës. Rezerva Strategjike e Naftës është një rrjet përgjatë Bregut të Gjirit të Meksikës në jugun e Shteteve të Bashkuara. Ai u krijua në vitet 1970 si masë mbrojtëse kundër një ndërprerje të menjëhershme të furnizimeve me naftë siç ishte emgargoja e naftës arabe në vitet 70-të. Departamenti amerikan i Energjisë ndërpreu dje blerjen e naftës për rezervat strategjike, një veprim që presidenti Bush e kundërshtoi në kohën e votimit. Zoti Bush ishte në Lindjen e Mesme këtë javë ku nxiti udhëheqësit e Arabisë Saudite të shtojnë prodhimin e naftës dhe të ndihmojnë në uljen e çmimeve rekord. Arabia Saudite e hodhi poshtë këtë kërkesë për të dytën herë këtë vit. Administrata e presidentit Bush thotë se furnizimi jo i mjaftueshëm ka ngritur çmimet, por qeveria saudite thotë se kërkesa dhe oferta janë të balancuara. Analisti Kevin Book thotë se rritja e prodhimit në shkallën që do të sillte uljen e çmimeve do të ishte e vështirë pasi kërkesa për naftë, veçanërisht nga India dhe Kina, po tërheq një pjesë të madhe të ofertës. Ai thotë se zhvillimi i Kinës ka çuar në më shumë rrugë dhe makina. “ Këtë javë, Senati amerikan refuzoi një plan të debatueshëm të energjisë që do të mundësonte kërkimet për naftë në Alaskë dhe në disa zona bregdetare, ku nuk lejohen shpimet e naftës. Grupet ambjentaliste kanë luftuar kundër kërkimeve në ato zona. //rd//